Document ID: /roh_data/filtered/fineweb-2-filterrobots_roh.jsonl.gz/68812

En il Partenz duai dar ina nova organisaziun da marketing turistic – l'organisaziun «Prättigau Marketing». Sco partiziun da la Regiun Partenz/Tavau èsi previs ch'ella segireschia ina purschida d'infurmaziun da basa per ils giasts e procuria che la marca «Prättigau» restia preschenta.
Sco quai che la regiun communitgescha, duai quai succeder per incumbensa da tuttas 10 vischnancas da Seewis fin Claustra e cun marcantamain damain meds che quai che l'organisaziun «Prättigau Tourismus» dovra oz. Lezza vegn schliada sin l'avrigl 2023, perquai che la finanziaziun n'è betg segirada. Da lezza organisaziun na fan betg tut las vischnancas part.
Presidentas e presidents communals han approvà la proposta. L'atun che vegn decidan las vischnancas.